נחמה רונן – ויקיפדיה
נחמה רונן (נולדה ב-15 בספטמבר 1961) היא אשת ציבור ישראלית. כיהנה כמנכ"ל המשרד לאיכות הסביבה והייתה חברת הכנסת בכנסת החמש עשרה מטעם מפלגת המרכז.
15 בספטמבר 1961 (בת 58)
פוליטיקאית, מנהלת, מנהלת כללית
מפלגת המרכז, הליכוד
מנכ"לית המשרד לאיכות הסביבה ה־4
→ אהרון ורדי
רוני קומר ←
רונן נולדה ב-1961 במושב אביחיל שבשרון, לאב עובד אחזקה בחברת החשמל ולאם מורה. בעלת תואר ראשון בחינוך והיסטוריה מאוניברסיטת תל אביב, ותואר שני במינהל ציבורי מאוניברסיטת חיפה.
במשך חמש-עשרה שנים שימשה כעוזרת לחבר הכנסת והשר רפאל איתן, בין היתר כעוזרת פרלמנטרית וכמרכזת סיעת "צומת".
בשנים 1994–1996 הייתה אחראית על תיאום פעולות המהנדסים והאדריכלים הזרים שעסקו בתכנון טרמינל 3 של נמל התעופה בן-גוריון ובבנייתו.
בשנים 1996‏-1999 כיהנה בתפקיד מנכ"לית המשרד לאיכות הסביבה. בכך, הייתה לאישה הראשונה בישראל שמונתה לתפקיד מנכ"לית של משרד ממשלתי. על פעילותה בזמן זה התקיימה חקירה כנגדה, בחשד לקבלת שוחד. החקירה נסגרה בשנת 2004 על ידי ערן שנדר שכתב: "קבלת כספים בעת שהייתה מנכ"לית המשרד לאיכות הסביבה, בייחוד מאדם שהייתה עמו בקשרים במהלך תפקידה, מהווה מהלך פסול, ואף שבנסיבות אלה לא עלה לכדי עבירה פלילית יש בו כדי להוות חשד לעבירת משמעת"[1].
עם הקמת מפלגת המרכז הצטרפה אליה, ושובצה במקום השביעי ברשימתה לכנסת. מפלגת המרכז אמנם זכתה רק בשישה מנדטים, אולם במרץ 2001 פרשו מהכנסת אוריאל סביר ואמנון ליפקין-שחק ורונן ודוד מגן נכנסו לכנסת במקומם. בשנת 2002 פרשה ביחד עם חבר הכנסת דן מרידור מסיעת המרכז אל הליכוד, אך בבחירות המקדימות לא הצליחה רונן להתברג במקום ריאלי ברשימת הליכוד לכנסת.
עם תום כהונתה בכנסת, התמנתה רונן ליו"ר תאגיד המיחזור אל"ה. היא נודעה בהתנגדותה להחלת חוק הפקדון על בקבוקים בעלי נפח של 1.5 ליטר ומעלה. בנוסף לתפקידה בתאגיד המחזור, היא משמשת יושבת-ראש דירקטוריון חברת חברת האחזקות ממ"ן, הכוללת עשר חברות בתחומי התעופה, המטענים והלוגיסטיקה.
עד שלהי 2015 שימשה דירקטורית בבנק הפועלים ועוד קודם לכן, הייתה חברת דירקטוריון בבז"ן[2] ובחברת שירותי הרפואה שח"ל.
באוקטובר 2003 הוזכר שמה של רונן כמי שנמנית עם מנסחי יוזמת ז'נבה.
רונן נשואה ואם לשלושה.
נחמה רונן, באתר הכנסת
נחמה רונן, באתר כנסת פתוחה
דליה טל, ‏ממ"ן זכתה במכרז אל"ה; בראש שתיהן: נחמה רונן, באתר גלובס, 3 בינואר 2006
שוקי שדה, פעם חברת כנסת, היום דירקטורית, תמיד פוליטיקאית - מפת הקשרים של נחמה רונן, באתר TheMarker‏, 27 במאי 2010
טליה לוין, ‏"אני לא מחפשת יס-מנים, לא יכולה לסבול את זה", באתר גלובס, 10 בדצמבר 2017
^ שרון שפורר, הקשרים של נחמה רונן עם אביגדור קלנר, שמואל דכנר ואהוד אולמרט, באתר TheMarker‏, 19 באפריל 2010
^ בתי זקוק לנפט בע"מ - Oil Refineries LTD, מאיה - מערכת אינטרנט להודעות החברות, באתר הבורסה לניירות ערך
אוחזר מתוך "https://he.wikipedia.org/w/index.php?title=נחמה_רונן&oldid=27499432"
נערך לאחרונה ב־16 במרץ 2020, בשעה 20:57
דף זה נערך לאחרונה ב־20:57, 16 במרץ 2020.